section_heading: Na Enterpriseu
paragraph_text: Rane 2365. zatrudnjela je s nepoznatim bićem koje je željelo istražiti ljude i ljudske osjećaje. Njezina trudnoća napredovala je izuzetno brzo, a sin joj se rodio već nakon nekoliko dana, te je u roku od nekoliko sati postao osmogodišnji dječak. Nazvala ga je po svom ocu Ianu Andrewu. Istovremeno je na brodu izbila zaraza, a kad je dječak shvatio da je on uzrok tome, pretvorio se u bestjelesno biće, i otišao. Tako je Troi proživjela u kratkom vremenu rođenje vlastitog djeteta, i gubitak istog.